Berzovni indeks

Berzovni indeks je lista (katalog) dionica i njihova statistika koja prikazuje srednju (ponderisanu) vrijednost tih dionica. Koristi se kao mjerilo, pomoću kojeg se prikazuju karakteristike dionica koje su u njega uključene.

Sve dionice u svakom berzovnom indeksu imaju neke zajedničke osobine, kao što su: trgovanje na istoj berzi, pripadnost istoj branši ili visina tržišne kapitalizacije. Mnoge medijske kuće prikupljaju podatke o indeksima, te ih redovno objavljuju, često i u realnom vremenu. Obično se prezentuju kao procenat promjene pojedinog indeksa u odnosu na njegovu vrijednost iz prethodnog dana, rjeđe mjeseca.

Indeksi se upotrebljavaju i u izračunima performansi investicionih portfolija, kao, naprimjer, kod uzajamnih fondova.

 Vrste indeksa 

Berzovni indeksi mogu se razvrstati na nekoliko načina. Indeksi sa širokom bazom reprezentuju performansu cjelokupnog tržišta dionica, ili kao njegova zamjena, oslikavaju dešavanja u datoj ekonomiji. Najčešće citirani tržišni indeksi su također indeksi sa širokom bazom, a uključuju najveće kompanije u državi, kao što su: američki Dow Jones Industrial Average Dow Jones na portalu vijesti agencije BLOOMBERG, SAD   učitano 11.01.2014 eng. i S&P 500, britanski FTSE 100, francuski CAC 40,CAC 40 na portalu FINANZEN.NET, Njemačka učitano 11.01.2014 njem.Sastav CAC 40 na portalu američke berze EURONEXT, SAD   učitano 11.01.2014 eng. njemački DAX DAX iz berzovnog leksikona na portalu frankfurtske berze, Njemačka  učitano 11.01.2014 njem. i japanski Nikkei 225 Sastav NIKKEI indeksa i udio pojedinih dionica na kurs, na portalu japanske berze NIKKEI  učitano 11.01.2014 eng.. Najpoznatiji bosanski indeks je indeks Sarajevske berze SASX-10.SASE-10 na portalu sarajevske berze, BiH  učitano 11.01.2014Sastav i historija SASE-10 indeksa na postalu sarajevske berze, BiH  učitano 11.01.2014

Indeksi ne moraju biti ograničeni na pojedine berze. Indeks Dow Jones Wilshire 5000 predstavlja gotovo sve dionice kompanija kojima se javno trguje u SAD-u, uključujući one na New York-škoj berzi, NASDAQ i Američkoj dioničkoj berzi. Slične indekse ima i Evropska Unija (EuroStock 100), Australija i Daleki Istok.

Indeksi se mogu i specijalizirati tako da prate samo pojedine branše ili sektore tržišta. Tako, naprimjer, Morgan Stanley Biotech Index sadrži 36 američkih firmi iz sektora biotehnologije. Neki indeksi mogu pratiti samo firme određene veličine, određenog tipa vlasništva pa čak i još neke specifičnije kriterije. Postoji indeks Linux Weekly News koji prati samo one kompanije koje prodaju proizvode i usluge bazirane na 
Linux operativnom okruženju.

 Uravnotežavanje 

Indeksi se mogu klasificirani i po modelu koji je upotrijebljen za njegovo izračunavanje. Kod indeksa koji su cjenovno uravnoteženi, cijena dionice je jedini elemenat koji određuje vrijednost indeksa. U tom modelu, svako kretanje cijene pojedine dionice ima veliki utjecaj na vrijednost indeksa, zanemarujući utjecaj vrijednosti domaće valute na 
tržištu i relativnu veličinu kompanije. Na drugoj strani, postoje indeksi koji su uravnoteženi sa vrijednošću tržišta i kapitalizaciji pojedinih dionica, npr. Hang Seng indeks kod kojeg je odlučujući faktor veličina firme. Na taj način, 
relativno mala promjena u cijeni dionice neke veće kompanije imat će veći utjecaj na vrijednost indeksa. U indeksu koji se oslanja na vrijednost tržišta, cijena je relativno više uravnotežena sa brojem emitiranih dionica nego sa njihovom ukupnom vrijednošću.

 Indeksi i pasivni investicioni menadžment 

U proteklim desetljećima, postojao je ubrzani trend da se kreiraju pasivno kontrolirani uzajamni fondovi koji su bazirani na berzanskim indeksima. Poznati su pod imenom indeksni fondovi. Stručnjaci tvrde da indeksni fondovi imaju veći povrat ulaganja od većine aktivno kontrolisanih uzajamnih fondova. U jednoj studiji se navodi da su 
aktivno kontrolisani uzajamni fondovi imali 1,8% manji povrat uloženog od S&P 500 indeksa.

Indeksi su također i zajednička baza za berzansko-tržišne fondove (eng. exchange-traded fund ili ETF).Definicija ETF na portalu američke državne službe za nadzor berze SEC (Security and Exchange Commission)  učitano 11.01.2014 eng. Za razliku od indeksnih fondova koji se izračunavaju dnevno, ETF se prate u realnom vremenu, a imaju i neke osobine dionica (mogu imati derivate, mogu se kupovati/prodavati u budućem vremenu (fjučersi) i sl.)

 "Etični" indeksi 

 "Ekološki" indeksi 

 Nagrade za inovativnost 

Lista berzanski indeksa, koji su osvojili prestižnu nagradu William F. Sharpe Indexing Achievement na godišnjim "indeksnim konferencijama":

 Najinovativniji referentni indeks 
 2004 - CBOE, S&P 500, ByeWrite Indeks (BXM)
 2005 - FTSE/RAFI Fundamental Indeks Series
 2006 - S&P Case-Shiller indeksi nekretnina

 Najinovativniji ETF (berzansko-tržišni fond) 
 2004 - iShares, MSCI EAFE i Emerging Markets
 2005 - EasyETF, GSCI ETF
 2006 - PowerShares DBC i DBV

 Najinovativniji indeksni derivat 
 2004 - CBOE indeks impulzivnosti fjučersa (VIX)
 2005 - opcije Vanguard VIPERS na CBOE
 2006 - Chicago BOE opcije za VIX

 Najbolji naučni rad iz oblasti indeksa 
 2004 - Steven Schoenfeld
 2005 - Rob Arnott
 2006 - Eugene F. Fama i Kenneth R. French

 Lista indeksa 

 Dow Jones Industrial Average (30 najvećih kompanija; svjetski poznat) (Ticker: NYSE: DJI)
 NYSE Composite Index (Ticker: NYSE: NYA)
 NASDAQ Composite (sve dionice izlistane na NASDAQ berzi;uključuje mnoge internet-kompanije)
 NASDAQ-100 (100 najvećih kompanija na NASDAQ-u; više oscilira) (Ticker: NASDAQ: QQQQ)
 S&P 500 (500 velikih kompanija; analizira "zdravlje" američke ekonomije) (Ticker: AMEX: SPY)
 Russell 2000 (dionice malene kapitalizacije) (Ticker: AMEX: IWM)
 Wilshire 5000 (cjelokupno američko tržište dionica)
 DAX (njemački indeks Frankfurtske berze) 
 CAC 40 (Pariska berza)
 MIBTEL 100 (Milanska berza)
 FTSE 100 (Londonska berza)
 RTS (Moskovska berza, slična NASDAQ-u)
 BOVESPA (Indeks najveće brazilske berze u Sao Paolu)

Reference

Vanjski linkovi

Lista indeksa iz različitih branši na portalu njujorške berze NYSE kreirane od strane raznih svjetskih banaka učitano 11.01.2014 eng.

Kategorija:Berze